gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl gl gl de en sv fr de de gl gl gl gl gl gl gl es gl gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Só unha ducia das 40 escolas infantís previstas abrirán co curso
Martes, terza feira, 27 de setembro de 2022
A 'Galiña azul', pel e ósos
O BNG acusa o PP de gastar no cambio de carteis das galescolas no canto de dotalas de máis medios. Os populares retrucan que "escandaloso" fora o gasto do bipartito.
Tags: Bieito Lobeira BNG Carlos Aymerich galescolas galiña azul PPdeG Ruíz Rivas
"Prefiren o ensino privado". Así resumía este martes o voceiro parlamentario do BNG, Carlos Aymerich, o que cualificou de "cruzada" do PP "contra o ensino público". "Deberan apostar de verdade pola educación pública de 0 a 3 anos", reclamou o deputado nacionalista, ao tempo que denunciaba a falta de dotación de medios coa que, asegurou, comezará o curso en Galiza nesta etapa.
Denunciou Aymerich que un total de 40 centros de infantil cuxas obras o bipartito deixou finalizadas non abrirán co inicio de curso o mes que vén debido a que non teñen dotación de medios. "Non foron quen de crear nin unha soa praza máis en escolas infantís públicas", reprochoulle á nova Xunta o voceiro do Bloque. Xa que logo, só serán unha ducia de escolas deseñadas polo anterior Goberno as que abran portas proximamente e só cinco delas de nova creación. Defendeu Carlos Aymerich que durante a etapa do bipartito o número de prazas na rede pública de infantil "multiplicouse por cinco".
"Prefiren derivar os cartos a cambiar a sinalética pola Galiña Azul", censurou o representante do BNG, para quen a teima do PP "contra o galego" vai da man "doutra cruzada: a da eliminación das prestacións públicas a todos os niveis". Mentres, recordou Aymerich, "gastan cartos para subvencionar colexios privados que segregan nenos e nenas, e iso si é adoutrinamento". "E sen embargo, para abrir novos centros, dotación de servizos como máis comedores, persoal ou ampliar a prestación da gratuidade dos libros non hai orzamento", denunciou.
Á beira del, o tamén deputado nacionalista Bieito Lobeira anunciou que o BNG levará o asunto ao debate parlamentario e criticou que o PP "fale tanto de austeridade e non a practique nesta iniciativa". Lobeira cualificou o cambio das galescolas á chamada "Galiña Azul" de "insulto colectivo nada inocente". "Só agocha a intención de eliminar calquera vestixio do paso do nacionalismo polo Goberno", afirmou. "A Galiña Azul non é a do conto de Carlos Casares senón un cruce híbrido entre a aguia franquista e a gaivota do Partido Popular", engadiu o deputado do Bloque, censurando que se "estigmatiza a lingua e a simboloxía galega, facendo asociar o galego na escola como politización e a bandeira como adoutrinamento".
O PP insiste en que o BNG "practicou a imposición da lingua"
"Os únicos que se esforzaron en exterminar o galego foron os do BNG coa súa política de imposición, cuxo resultado é un descenso do uso da nosa lingua que a nova Xunta vai corrixir desde a liberdade e o respecto aos cidadáns", retrucou na mesma xornada o voceiro parlamentario do PPdeG, Manuel Ruíz Rivas.
O deputado barbanceiro do PP asegurou ademais que o anterior Goberno "creou pouco máis de setenta das cen escolas que prometera". "E unha terceira parte eran de titularidade municipal de concellos que se adheriron ao Consorcio e moitas das restantes foron creadas con financiamento xa previsto pola anterior Xunta do PP", asegurou Rivas.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Os conselleiros de Educación e Traballo durante a presentación da nova imaxe para as escolas infantís
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto